burgasdotpro/wikipedia huggingface dataset:
Der Kommissar

Der Kommissar bol prvý singel z albumu Einzelhaft od rakúskeho speváka Falca. 
Začiatok roku 1981 začal spoločnou prácou Falca so svojím producentom Robertom Pongerom, ktorý síce nemal text, ale mal melódiu pre singel. Pôvodne chcel Ponger pieseň produkovať pre Reinholda Bilgeriho, ktorému sa text zdal „jemným“ a preto ho odmietol. Počas krátkeho času bol text k Der Kommissar dokončený. Okrem neho bol produkovaný singel Falcov Helden von Heute, je to coververzia piesne Heroes od Davida Bowieho. Der Kommissar dosiahol ako prvý komerciálny úspech rapovej piesne od bieleho speváka.
Mahmúd Abbás

Mahmúd Abbás (; * 26. marec 1935, Safed, Palestína), nazývaný aj Abú Mázin () je palestínsky politik, v súčasnosti prezident palestínskej samosprávy.
Životopis.
Narodil sa v Safede v severnej Galilei. Keď po vyhlásení štátu Izrael 14. mája 1948 vypukol ozbrojený konflikt, utiekol s rodičmi do Sýrie. Vyštudoval právo na univerzite v Damasku, pokračoval štúdiom histórie v Moskve, kde obhájil doktorskú prácu "Sionisti a nacizmus". 
V 50. rokoch pracoval v Katare ako imigračný úradník. Pri práci sa stretol s mnohými palestínskymi utečencami a spolu s ďalšími palestínskymi predstaviteľmi (Jásir Arafát) založil organizáciu "Národné palestínske oslobodenecké hnutie", dnešný Fatah.
Po smrti Jásira Arafáta sa roku 2003 stal Abbás premiérom a roku 2004 bol zvolený za predsedu OOP a prezidentom palestínskej samosprávy. Neskôr sa mu s militantnými palestínskymi vodcami podarilo vyjednať pozastavenie útoku proti Izraelu.
Abbás je pre svoj umiernený postoj podporovaný mnohými štátmi (USA, Izrael, Európska únia), zvlášť v období stretov Hamasu s Fatahom v polovici roku 2007. Zostavil sám vládu nestraníckych odborníkov (nikto odtiaľ nie je z Fatahu), potom, ako pásmo Gazy obsadili ozbrojenci z Hamasu.
Erotománia (psychológia)

Erotománia je chorobná pohlavná dráždivosť, túžba po nadmernom sexuálnom ukojení. Môže ísť o primárne nesexuálne motivované substitučné správanie, ale aj o symptóm mánie.
Samuel Hruškovič (geológ)

Samuel Hruškovič (* 6. január 1930, Pukanec – † 19. október 1993, Banská Bystrica) bol slovenský geológ.
Životopis.
Absolvoval banskú geológiu na Technickej univerzite v Košiciach. Od roku 1953 pracoval pre Západoslovenský rudný prieskum v Banskej Štiavnici. Od roku 1958 pracovník Geologického prieskumu, n.p. závod Banská Bystrica, vedúci geologického závodu v Banskej Bystrici (od 1959), vedúci odbornej skupiny v Geologickom stredisku v Banskej Bystrici (1967), vedúci Geologickej oblasti v Banskej Bystrici (19701980), vedúci špecializovanej geologickej skupinu pre nerudné suroviny v Banskej Bystrici (po 1982). Jeho geologicko-prieskumné výsledky zhrnuté v záverečných správach sú uložené v archíve Geologickej služby SR v Geofonde v Bratislave, viaceré z nich publikoval. Spoluautor odborných prác v zborníkoch.
Viktor Emanuel III.

Viktor Emanuel III. (po taliansky: "Vittorio Emanuele III", celým menom "Vittorio Emanuele Ferdinando Maria Gennaro di Savoia"; * 11. november 1869, Neapol, Taliansko – † 28. december 1947, Alexandria, Egypt) zo savojskej dynastie, bol taliansky kráľ, cisár Abesínie, kráľ Albánska.
Životopis.
Narodil sa v Neapoli ako jediné dieťa Umberta I. Na trón nastúpil v roku 1900. Počas prvej svetovej vojny postavil svoju krajinu na stranu Dohody. Po vojne podporoval fašistického vodcu Benita Mussoliniho, vďaka ktorému sa stal aj Abesínskym cisárom a albánskym kráľom. Počas druhej svetovej vojny medzi nimi však vznikli rozpory a v roku 1943 v snahe zachrániť kráľovstvo Mussoliniho odvolal. Po Mussoliniho odvolaní sa kráľ vzdal abesínskeho a albánskeho trónu a pridal sa na stranu Spojencov. Oficiálne abdikoval na trón až v roku 1946 v prospech svojho syna Umberta II., ale už v roku 1943 na neho preniesol mnoho právomocí. Abdikoval 9. mája 1946, kráľovstvo bolo zrušené krátko na to, 12. júna a Taliansko sa tak stalo republikou.
Viktor Emanuel III. zomrel v roku 1947 v Alexandrii v Egypte, kde je aj pochovaný.
Matic Osovnikar

Matic Osovnikar (* 19. január 1980) je šprintér zo Slovinska. Na MS v atletike 2007 sa dostal do finále šprintérskej stovky.
Vrcholové podujatia.
Osaka 2007.
Osovnikar zabehol vo finále siedmy najlepší čas a takisto mal aj siedmu najhoršiu štartovú reakciu (0,173).
Peter Rusnák (eparcha)

Vladyka Peter Rusnák (* 6. september 1950, Humenné) je gréckokatolícky biskup, prvý bratislavský eparcha a v období od 25. apríla 2022 do 27. januára 2024 aj apoštolský administrátor prešovskej archieparchie.
Životopis.
Za kňaza bol vysvätený 16. júna 1987 v Prešove. Potom pôsobil v pastorácii ako kaplán a neskôr farár. Od roku 1990 bol spirituálom v gréckokatolíckom seminári v Prešove, kde do roku 2003 vyučoval pastorálnu teológiu a homiletiku. V rokoch 19951998 bol biskupským vikárom a kancelárom eparchiálnej kúrie v Prešove. Od roku 1998 bol farárom v Bardejove a od roku 2003 v Bratislave.
Pápež Benedikt XVI. ho menoval 30. januára 2008 za prvého bratislavského eparchu a 16. februára 2008 prijal biskupskú vysviacku z rúk Jozefa kardinála Tomka. Do služby bratislavského eparchu bol uvedený 9. marca 2008.
V Konferencii biskupov Slovenska je vladyka Peter Rusnák na čele Rady pre laické a apoštolské hnutia a je v sociálnej subkomisii teologickej komisie.
Pápež František ho 25. apríla 2022 vymenoval ze apoštolského administrátora prešovskej archieparchie potom, čo vladyka Ján Babjak sa vzdal funkcie. Túto funkciu vykonával až do 27. januára 2024, kedy bol vysvätený a intronizovaný nový prešovský arcibiskup a metropolita kyr Jonáš Maxim.
Amygdalín

Amygdalín (C20H27NO11) je prírodný kyanogenny glykozid vyskytujúci sa napr. v mandliach. Jeho meno pochádza z vedeckého rodového mena mandle obyčajnej ("Amygdalus"). Niekedy je neoprávnene vydávaný za údajný vitamín B17.
Ako prví ho izolovali v roku 1803 z marhuľových kôstok Pierre Jean Robiquet a Antoine François Boutron Charlard a v roku 1830 ho skúmali Justus von Liebig a Friedrich Wöhler.
Výskyt.
Amygdalín sa najviac vyskytuje v horkých kôstkach mandlí, marhúľ, jabĺk, sliviek či čerešní. Práve táto látka dodáva kôstkam ich horkú chuť. V súčasnosti sa dá pripraviť aj synteticky.
Údajný vitamín.
Americký biochemik Ernst T. Krebs prezentoval amygdalín ako údajný vitamín B17 a tvrdil, že má schopnosť liečiť rakovinu. Ale publikované štúdie nepreukázali, že v tomto ohľade je amygdalín prínosný. Táto látka nespĺňa kritéria pre zaradenie medzi vitamíny, i keď je tak niekedy označovaná.
Použitie v medicíne.
Od 50. rokov je amygdalín, ako aj jeho modifikovaná forma, nazývaná laetril, propagovaný ako liek na liečbu rakoviny. Amygdalín však nie je vitamínom, jeho protinádorovú účinnosť vyvrátili mnohé štúdie. Pri perorálnom prijatí sa vplyvom enzýmov prítomných v tráviacom trakte rozkladá za vzniku kyanovodíka, čo spôsobuje jeho toxicitu.
V roku 1972 v "Memorial Sloan-Kettering Cancer Centre" v USA testovali amygdalín na protinádorovú účinnosť. Vedec Kanematsu Sugiura, ktorý vykonával testy, zistil, že laetril inhibuje sekundárne nádory (metastázy) u myší, pričom nelikviduje primárne nádorové ložiská. Testy niekoľkokrát opakoval s rovnakým výsledkom, ale ani trom ďalším vedcom sa nepodarilo jeho výsledky opakovať. Aj keď tieto predbežné a nepresvedčivé výsledky boli považované za nedostatočne overené, dostali sa k propagátorom laetrilu, čo vyvolalo výraznú pozornosť laickej verejnosti.
V snahe potvrdiť či vyvrátiť výsledky K. Sugiuru bol v MSKCC vykonaný kontrolovaný experiment, kde niektoré myši dostávali injekcie laetrilu a iné placebo. Sugiura, ktorý nevedel, ktoré myši dostávali laetril, vykonal patologickú analýzu. V tomto kontrolovanom a zaslepenom experimente laetril na rozdiel od prvých Sugiurových experimentov nevykazoval inú aktivitu ako placebo.
Chrysopiji Devedziová

Chrysopiji Devedziová (gr. , * 2. február 1976, Alexandroupoli, Grécko) je grécka atlétka, ktorá sa venuje trojskoku a skoku do diaľky.
Kariéra.
Osaka 2007.
Na Majstrovstvách sveta 2007 skončila v trojskoku výkonom 15,04 m na treťom mieste pred Lebedevovou a Savigneovou. Zatiaľ čo prvá Savigneová skočila 15,28 s podporou vetra 0,9 m/s, tak Devedziová 15,04 s protivetrom 0,2 m/s.
Krátkozrakosť

Krátkozrakosť alebo myopia (z gréčtiny) je refrakčná chyba zraku, pri ktorej sa lúče svetla usmernené očnou šošovkou zbiehajú už pred sietnicou, a na sietnici tak nevzniká ostrý obraz. Jej prejavom je zlá viditeľnosť postihnutého na vzdialené predmety. Na korekciu (opravu) neostrého obrazu vznikajúceho v krátkozrakom oku, sa používajú rozptylné šošovky, ktoré sa umiestňujú pred šošovku oka. Rozptylná šošovka musí mať správnu optickú mohutnosť (v dioptriách), ktorú určí pri prehliadke očný lekár - oftalmológ. Ohnisková vzdialenosť rozptylnej šošovky musí byť stanovená tak, aby sa rovnobežné lúče vstupujúce do oka po prechode okom pretínali na sietnici. Opakom krátkozrakosti je ďalekozrakosť.
Super Mario

Super Mario je označenie série arkádových videohier od spoločnosti Nintendo, v ktorej vystupuje ich maskot Mario. Na každú jednu hernú konzolu od Nintenda vyšla aspoň jedna hra z tejto série.
Existuje aj viacero spin-off sérií, v ktorých vystupujú postavy z týchto hier, ako napríklad Mario Kart, Mario &amp; Luigi a Mario Tennis.
Dej.
Hry mávajú veľmi jednoduchý príbeh, najčastejšie ide o záchranu princeznej Peach z pazúrov obludného korytnačieho draka Bowsera. V tom Mariovi pomáhajú rôzni jeho priatelia, najčastejšie jeho mladší brat Luigi.
Hry.
Séria je rozdelená na dva prúdy. Prvým sú dvojrozmerné arkádové hry, ktoré sú sériou lineárnych, postupne obtiažnejších levelov, na konci ktorých Mario musí poraziť Bowsera v jeho veľkom hrade. Hry druhého prúdu (ktorý vznikol vydaním hry Super Mario 64) sú trojrozmerné a sú zamerané skôr na preskúmavanie rozsiahlych levelov a svetov, v ktorých Mario má rôznorodé úlohy. Ich príbeh tiež zvykne byť o trochu komplexnejší v porovnaní s dvojrozmernými hrami.
Laurence Rees

Laurence Rees (* 1957) je britský novinár a tvorca historických programov pre BBC. 
Je bývalým šéfredaktorom televízneho programu BBC Timewatch a súčasným programovým riaditeľom historických programov televízie BBC.
Za dokumentárne seriály s historickými témami získal množstvo ocenení, vrátane cien BAFTA, Grierson Award, International Documentary Award, British Press Guild Award a BANFF. V roku 2005 mu Sheffield University udelila čestný doktorát.
Nathan Deakes

Nathan Deakes (* 17. august 1977, Geelong, Austrália) je austrálsky atlét, ktorý sa venuje chodeckým disciplínam. Je majster sveta v chôdzi na 50 km z Majstrovstiev sveta 2007.
Na Majstrovstvách sveta 2009 v Berlíne neštartoval kvôli pomalej rekonvalescencii zranenej kolennej šlachy.
ATI Mach

ATI Mach bola séria 2D grafických akcelerátorov pre osobné počítače od spoločnosti ATI Technologies.
Bernard Lagat

Bernard Kipchirchir Lagat (* 12. december 1974, Kapsabet, Keňa) je americký atlét pôvodom z Kene. Na MS v atletike 2007 získal dve zlaté medaily - na 1500 m a 5000 m.
Zmena občianstva.
IAAF mu oficiálne uznala zmenu štátneho občianstva 1. apríla 2005 (Lagat študoval v USA, kde sa aj oženil).
Osaka 2007.
Lagat získal dve zlaté medaily na 1500 m a 5000 m. 29. augusta, v deň, kedy sa konali preteky, predbehol aj Rašída Ramzího a vďaka skvelému finišu vyhral časom 3:34.77. 2. augusta v 30 °C podmienkach si časom 13:45.87 vybojoval druhé zlato.
ATI Rage

ATI Rage je séria grafických čipsetov podporujúca GUI 2D akceleráciu, video akceleráciu a 3D akceleráciu. Je to nasledovník 2D akcelerátorov série ATI Mach.
3D Rage.
Pôvodný čip Rage bol založený na 2D jadre Mach64 s novou 3D funkcionalitou a MPEG-1 akceleráciou. Bol použitý v karte ATI Xpression, ktorá predtým používala Mach64.
3D Rage II (IIC, II+, II+DVD).
Rage druhej generácie priniesol asi 2x vyšší výkon v 3D. Grafický procesor bol založený znova na prepracovanom GUI engine Mach64, ktorý ponúkal optimálny 2D výkon s pamäťou EDO alebo SGRAM. 3D Rage II čip bol rozšírený, pinovo kompatibilný s pôvodným 3D Rage. PCI verzia bola v 2D rýchlejšia o 20 percent a pridala podporu prehrávania MPEG-2 (DVD). Ovládač podporoval Microsoft Direct3D a Reality Lab, QuickDraw 3D Rave, Criterion RenderWare a Argonaut BRender. OpenGL ovládače boli k dispozícii pre profesionálnu 3D a CAD komunitua ovládače Heidi pre používateľov AutoCAD-u. Ovládače boli k dispozícii pre Windows 95, Windows NT, Mac OS, OS/2 a Linux.
Táto karta bola integrovaná do niekoľkých počítačov Macintosh, vrátane Macintosh G3, Power Mac 6500 a pôvodný iMac G3. (RageII+). V počítačoch kompatibilných s IBM PC, používali ich karty 3D Xpression+, 3D Pro Turbo a pôvodný All-in-Wonder.
Alfred Kirwa Yego

 
 
 
Alfred Kirwa Yego (* 28. november 1986) je kenský atlét. Na MS v atletike 2007 získal s časom 1:47,09 zlatú medailu v behu na 800 m.
Vrcholové podujatia.
Osaka 2007.
Na Majstrovstvách sveta v atletike 2007 v japonskej Osake získal v behu na 800 metrov zlatú medailu. Druhého Gyrho Reeda predbehol až v posledných metroch. Vyhral pred ním o jednu stotinu sekundy.
Peking 2008.
23. augusta 2008 získal na Letných olympijských hrách 2008 v Pekingu získal časom 1:44,82 min. v behu na 800 metrov bronzovú medailu. Na prvého Wilfreda Bungeia strácal 17 stotín sekundy a na druhého Ismaila Ahmeda Ismaila 12 stotín a náskok 12 stotín mal pred štvrtým Kanaďanom Garym Reedom.
Petr Borkovec

Petr Borkovec (* 17. apríl 1970, Louňovice pod Blaníkem, Česko) je český básnik, prekladateľ a publicista.
Životopis.
V roku 1988 absolvoval pražské Gymnázium Jana Keplera, potom študoval odbor český jazyk a literatúra na Filozofickej fakulte Karlovej univerzity, ale štúdium nedokončil.
Od roku 1992 je redaktorom revue o literatúre a kultúre "Souvislosti". Pracoval ako korektor v denníku "MF Dnes", redaktor beletrie v Nakladatelství Lidové noviny (1995 – 1997), viedol týždennú prílohu denníku "Lidové noviny" Umění a kritika (1998 – 1999), pracoval ako redaktor "Literárních novin" (2000 – 2001). V súčasnosti žije ako slobodný spisovateľ a prekladateľ poézie.
Jeho básne boli preložené takmer do všetkých európskych jazykov; knižne publikoval v Rakúsku a Taliansku. Prekladá najmä z ruskej poézie 20. storočia.
Jeremy Wariner

Jeremy Wariner (* 31. január 1984, Irving, Texas , USA) je americký atlét, bežec na 400 m a 200 m. Na MS v atletike 2007 získal dve zlaté medaily - na 400 m a 4x400 m. 
Vrcholové podujatia.
Osaka 2007.
Warinersa zabehol tretí najrýchlejší čas historických tabuliek v behu na 400 m časom 43,45s. Vo finálovom behu bol medzi ním a druhým Merrittom rozdiel 51 stotín. Od tretieho Taylora ho delila takmer sekunda - 44.32. V štafete, ako poslednej disciplíne 11. MS, padol výkon roka (2:55.56). Štafeta prvých bola zložená z pretekárov: LaShawn Merritt, Angelo Taylor, Darold Williamson a Jeremy Wariner.
Peking 2008.
Na Letných olympijských hrách 2008 v Pekingu skončil na druhom mieste časom 44,74. Stratu na prvého LaShawna Merritta mal 99 stotín a náskok pred tretím Davidom Nevillom šesť stotín sekundy.
Bol členom štafety v behu na 4x400 metrov, ktorá skončila na prvom mieste časom 2:55,39 s a tým vytvorila nový olympijský rekord na tejto trati.
Liou Siang (atlét)

Liou Siang (, pchinjin: Liú Xiáng; * 13. júl 1983) je čínsky olympijský víťaz z Atén 2004 v behu na 110 m cez prekážky a bývalý svetový rekordér na tejto trati. Na MS v atletike 2007 získal zlatú medailu.
Osaka 2007.
Vyhral časom 12.95 čo bol o štyri stotiny lepší čas ako mal Terrence Trammell (12,99 s). Tretí dobehol David Payne v osobnom rekorde 13,02 s. Pretekárom v 27 °C podmienkach fúkal do chrbta vietor 1,7 m/s.
Externé odkazy.
IAAF
Menara Kuala Lumpur

Menara Kuala Lumpur (doslova Veža Kuala Lumpur; angl. "Kuala Lumpur Tower, KL Tower") je vysoká veža v meste Kuala Lumpur v Malajzii. Postavená bola v roku 1995. Používa sa na komunikačné účely a jej anténa siaha do výšky 421 m, čím je piata najvyššia na svete. Po strechu meria 335 m. Vo veži sa nachádza schodisko a vyťah, ktorý vedie do otáčajúcej sa reštaurácie. Patrí do asociácie World Federation of Great Towers. 1. októbra 1996 ju otvoril premiér Mahathir Mohamad.
Boyne

Boyne môže byť:
Brad Walker

Brad Walker (* 21. jún 1981, Aberdeen, Južná Dakota, USA) je americký skokan do výšky. Na MS v atletike 2007 získal zlatú medailu.
Osaka 2007.
Walker vyhral prvým úspešným pokusom na výške 5,86 m. Francúz Romain Mesnil skočil až na druhý pokus. Pokusy boli aj na výške 5,91 metra, no neúspešné. 
Externé odkazy.
IAAF
Irving Saladino

 
 
 
 
Irving Saladino (* 23. január 1983) je panamský skokan do diaľky. Na MS v atletike 2007 získal zlatú medailu skokom ďalekým 8,57 m a zároveň vytvoril národný rekord.
Svetové výkony.
Saladino skočil na mítingu v holandskom Hengele 873 cm.
Vrcholové podujatia.
Peking 2008.
Na Letných olympijských hrách 2008 v Pekingu získal zlatú medailu v skoku do diaľky výkonom 834 cm. Pred druhým Juhoafričanom Khotsom Mokoenom mal náskok 10 centimetrov.
Tero Pitkämäki

Tero Pitkämäki (* 19. december 1982, Ilmajoki, Fínsko) je fínsky oštepár. Na MS v atletike 2007 získal zlatú medailu v hode oštepom.
Incident v Ríme.
V júli 2007 na podujatí Grand Prix v Ríme hodil oštep mimo výseč a zasiahol francúzskeho skokana do diaľky Salima Sdiriho, ktorého okamžite hospitalizovali v nemocnici.
Osaka 2007.
Pitkämäki výkonom 90,33 m vyhral preteky, druhý skončil Andreas Thorkildsen z výkonom 88,61 m. 
Externé odkazy.
IAAF
Sinaj (vrch v Biblii)

Sinaj (v starohebrejčine Sínaj alebo nepresným prepisom "Sínai"; hebr. písmom סיני) je podľa Biblie vrch, na ktorom dal Boh Jahve Mojžišovi Desať prikázaní. 
Tie prikázania boli napísané na dvoch kamenných doskách – prikázania voči Bohu a prikázania voči blížnym. Mojžišovi dal tieto prikázania dokonca dvakrát, keďže prvý exemplár Mojžiš sám rozbil – od hnevu, že kým on bol hore, Izraelci čakajúci naňho pod vrchom si urobili zlaté teľa a tomu sa klaňali.
Poloha.
Sinaj je pravdepodobne identický s dnešným vrchom Džabal Músá (Gebel Músa/Džebel Músa – doslova Mojžišov vrch; ) na Sinajskom polostrove v Egypte, ale uvádzajú sa aj iné lokalizácie. Sinaj je tiež možno identický či susedí s vrchom Horeb (Chóreb/Oreb) takisto spomínaným v Biblii. 
Na úpätí Džabala Músá od 4. storočia po Kr. žijú mnísi a od 6. storočia tu stojí Kláštor svätej Kataríny.
Cirkevný hodnostár

Cirkevný hodnostár je osoba ktorá má určitú hodnosť alebo určité dôležité postavenie v cirkvi. 
V katolíckej cirkvi sú hodnostári len osoby s druhým a tretím stupňom kňazstva (kňaz a biskup). Používajú tituly: biskup, prelát, legát, pápež, kardinál, kancelár, kanonik, monsignor, koadjútor a pod. 
Každý z hodnostárov ma svoje insígnie (viditeľné znaky).
Boyne (rieka v Írsku)

Boyne (angl. "River Boyne", ír. "Abhainn na Bóinne") je rieka vo východnom Írsku. Meria a tečie územím írskej provincie Leinster.
Prameň.
Rieka vyteká z tzv. "Trinity Well" v lokalite Newbury Hall na úpätí vrchu Carbury Hill (), na území obce Carbury v county Kildare.
Priebeh toku.
Od prameňa tečie rieka sprvu oblúkom prehnutým na juh západným smerom, severozápadne od mesta Edenderry sa stáča na sever. Po pribratí Yellow River pokračuje na severovýchod až k miestu, kde sa križuje s korytom Royal Canal, odtiaľ tečie prechodne na sever až k sútoku s vodným tokom tečúcim cez Ballivor, pričom sa viackrát esovito stáča. Potom koryto rieky opisuje tvar písmena „S“ a po pribratí rieky Knightsbrook tečie znovu na severovýchod. Pri obci Dowdstown mení smer toku na sever až k mestu Navan, kde po pribratí najvýznamnejšieho prítoku, Blackwater zľava, sa stáča a severovýchodným smerom tečie k mestu Slane. Odtiaľ smeruje východným smerom cez historické územie Boyne Valley, potom sa esovito stáča a pokračuje v blízkosti miesta historickej bitky na pravom brehu. Ďalej už pokračuje východným smerom k ústiu, pričom podteká diaľnicu M1 a preteká ešte cez Droghedu, kde výrazne rozširuje svoje koryto.
Mestá.
Boyne postupne preteká cez nasledujúce mestá:
Ústie.
Boyne sa vlieva do Írskeho mora juhovýchodne od obce Baltray (na východ od mesta Drogheda).
Využitie.
Rieka je splavná v dĺžke medzi mestami Navan a Drogheda, ďalších cca medzi Droghedou a ústím je splavných v závislosti na stave vodnej hladiny. V Boyne sa loví pstruh potočný, pleskáč, ostriež, šťuka, plotica a losos.
Monika Kompaníková

Monika Kompaníková (* 1. september 1979, Považská Bystrica) je spisovateľka.
Životopis.
Vyštudovala grafiku (19982002) a maľbu (20022004) na Vysokej škole výtvarných umení v Bratislave. V súčasnosti je v slobodnom povolaní, žije v Pezinku a má dvoch synov.
Jej poviedky boli publikované v Nemecku, Poľsku, Srbsku, Bulharsku, Rakúsku, Maďarsku, Česku a v Chorvátsku.
Ostré (vrch vo Veľkej Fatre)

Ostré () je zalesnený vrch v severnej časti Veľkej Fatry. Nachádza sa približne severozápadne od Ružomberka.
Poloha.
Nachádza sa v severnej časti Veľkej Fatry, v geomorfologickom podcelku Šípska Fatra. Leží v okrese Ružomberok a zasahuje na katastrálne územie obcí Švošov a Komjatná. Masív Ostrého sa nachádza západne od Komjatnej a severne od Švošova, nad údolím rieky Váh. 
Popis.
Ostré je husto zalesnený vrch so skalnatým vrcholom. Zakončuje horský hrebeň, ktorý sa tiahne severojužným smerom západne od Komjatnej a Sedlom pod Ostrým sa pripája na susedný masív Havrana. Východné svahy klesajú do údolia potoka Komjatná, južné do údolia Váhu, ktorý tak odvodňuje celú juhovýchodnú časť Ostrého. Severozápadná časť masívu sa zvažuje do povodia rieky Orava, kde smeruje voda prítokmi Žaškovského potoka. Severne susedí s Hrdošnou skalou (), východne s masívom vrchu Kečky (), južne leží Veľký Smrekovec () a západne hrebeň, nazývaný Havran. Vrcholový chrbát Ostrého sa tiahne od najvyššieho bodu smerom na juhozápad v dĺžke cca 300 metrov. Severne od vrcholu sa nachádza "hojdačka Komjatná", prístupná po neznačenom chodníku odbočujúcom zo zelenej turistickej trasy v smere na Skríželnú skalu (954 m n. m.) a Hrdoš (cca 100 metrov), alebo z tej istej trasy v trávnatom sedle nad Komjatnou (pri poľovníckom posede, cca 800 metrov).
Výhľady.
Ostré so skalnatým bralom na vrchole umožňuje kruhový výhľad na široké okolie. Južným smerom dominujú vrchy severnej časti Veľkej Fatry, západným smerom vidieť Malú Fatru a neďaleký Šíp, na východe dominuje Veľký Choč a Nízke Tatry. Pri vhodných podmienkach sú viditeľné aj Tatry a Oravská Magura. Cca 300 metrov juhozápadným smerom od hlavného vrchola sa nachádza druhá vyhliadka na obec Švošov s osadeným krížom.
Kečky

Kečky () sú zalesnený vrch v severnej časti Veľkej Fatry. Nachádza sa približne severozápadne od Ružomberka, nad jeho mestskou časťou Hrboltová.
Poloha.
Nachádza sa na severovýchodnom okraji Veľkej Fatry, v geomorfologickom podcelku Šípska Fatra. Leží v okrese Ružomberok a zasahuje na katastrálne územie obce Komjatná a mestskej časti Ružomberka, Hrboltovej. Masív Kečky sa nachádza severne od Hrboltovej, nad údolím rieky Váh. 
Popis.
Kečky sú husto zalesnený vrch s viacerými skalnatými bralami. Dominuje časti Šípskej Fatry, od zvyšku pohoria oddelenej údolím Váhu a Komjatnej. Západným smerom masív klesá ku kóte Zacharka (), východným je sedlom oddelený vrch Radičiná (), za ktorým horský chrbát pokračuje k vrchu Čebrať (). Z významných vrcholov leží západným smerom Ostré (), východnému horizontu dominuje Veľký Choč () a Radičiná a južne susedia údolím Váhu oddelené vrchy Malinné () a Vtáčnik (). Kečky sú v povodí Váhu, kam priamo steká voda z južných svahov, zvyšok masívu odvodňujú prítoky riečky Komjatná.
Výhľady.
Kečky sú pomerne husto zalesnený masív, no mnohé skalné bralá umožňujú obmedzený, no zaujímavý výhľad na okolie. Dominujú vrchy severnej časti Veľkej Fatry a Oravskej vrchoviny, no pri priaznivých podmienkach je z vhodných lokalít dobre viditeľná veľká časť Malej Fatry, Oravskej Magury, Veľký Choč a Nízke Tatry. Nezriedka je viditeľná aj Babia hora a časť Tatier.
Blatná (dolina)

Blatná je dolina v severnej časti Veľkej Fatry.
Je to bočná dolina Ľubochnianskej doliny, do ktorej vyúsťuje z východu. Preteká ňou rovnomenný potok. Vedie ňou žlto značkovaný chodník z Ľubochnianskej doliny ku vojenskej zotavovni na Smrekovici. Asi v strede doliny sa nachádza jazero Blatné, ktoré je prírodnou pamiatkou.
Čierna voda (prítok Popradu)

Čierna voda je potok na dolnom Spiši, na území okresov Poprad a Kežmarok. Je to ľavostranný prítok Popradu a je tokom IV. rádu. 
Pramení v Belianskych Tatrách. Preteká Dolinou siedmich prameňov a v Strážkach sa vlieva do Popradu.
Studená dolina (Vysoké Tatry)

Studená dolina je dolina na južnej strane Vysokých Tatier, preteká ňou Studený potok. Leží poniže Malej Studenej doliny a Veľkej Studenej doliny, vzniká ich spojením. Spolu s nimi je súčasťou národnej prírodnej rezervácie Studené doliny. Touto dolinou prechádza žlto značkovaný chodník z Tatranskej Lesnej až k Vodopádom Studeného potoka.
Anatoli Kohout

Anatoli Kohout (* 9. september 1946, České Budějovice – † 9. október 2007) bol český bubeník, známy hlavne z pôsobenia v hardrockovej skupine Katapult.
Anatoli Kohout, bol známy pod prezývkou Tolja (alebo aj Tolya), spočiatku hral na gitaru v českobudejovickej skupine The Sinners. Na tomto poste ho vystriedal Oldřich Říha, s ktorým neskôr hrával v tejto istej skupine s novým názvom "Katapult"
Stručná kariéra:
Zo skupiny Katapult Anatoli Kohout štyrikrát odišiel, ale vracal sa v časoch, keď toto české hardrockové slávilo najväčšie úspechy. Nahral s touto skupinou albumy "Katapult" a "Katapult 2006". V skupine sa počas tridsaťročnej histórie vystriedalo osem bubeníkov. V deväťdesiatych rokoch počas obdobia, keď bola skupina Katapult predskupinou anglickej kapely Status Quo nahradil v nej na koncerte v Brne vtedajšieho bubeníka Milana Balcara a hral so skupinou Katapult aj nasledujúce tri roky. Naposledy sa Kohout spojil s Katapultom v septembri 2004. 
Anatoli Kohout zomrel náhle začiatkom októbra 2007.
Javier Pedro Saviola

Javier Pedro Saviola (* 11. december 1981, Buenos Aires) je argentínsky futbalista.
168 cm vysoký útočník v súčasnosti hráva za klub Benfica Lisabon. S kariérou začínal v klube River Plate v Buenos Aires. Za tento klub debutoval keď mal ešte len 16 rokov a získal prezývku "El Conejito" ("zajačik"). V roku 1999 získal ocenenie Juhoamerický futbalista roka.
Keď mal 19 rokov prestúpil do katalánskeho veľkoklubu FC Barcelona. Počas jeho prvej sezóny ho trénoval Louis van Gaal a Saviola strelil 17 gólov a stal sa tretím najlepším strelcom La Ligy. Útok Kluivert-Saviola naháňal súperovým obrancom strach! Neskôr prebehli v Barcelone trénerské zmeny a Saviola stratil dôveru, bol poslaný na hosťovanie do Monaca a neskôr do Seville s ktorou získal Pohár UEFA ako jeden so základných kameňov tímu.
13. júla 2007 sa dohodol na prestupe do Realu Madrid. Zmluvu podpísal do roku 2011. Ale už v roku 2009 sa s Realom rozlúčil a pokúsil sa presadiť v susednom Portugalsku, kde o neho prejavila záujem Benfica Lisabon. Tu sa znova stal popredným útočníkom a spoľahlivým hráčom mužstva.
Javierova kariéra bola ako na húpačke: Darilo sa mu v River Plate a Barcelone až do momentu, kým prišiel na miesto trénera Frank Riijkaard a on skončil na lavičke. Po sezóne išiel na hosťovanie do AS Monaco a tam iba pokračovalo jeho trápenie. Ďalšiu sezónu strávil v FC Sevilla kde pookrial a znova pripominal toho špičkového strelca. Po vydarenej sezóne ovenčenej Európskym úspechom sa vrátil zase do FC Barcelona no konkurencia tam bola na každom poste obrovská a neskôr prestúpil do Realu Madrid. Z neho odišiel na hosťovanie do Lisabonu a tam sa mu znova darí a znova ukazuje všetkým svoje nespochybniteľné kvality strelca.
Saviola vyniká najmä šprintom, akcelerácou a čuchom na góly. Tým sa preslávil ešte v Argentíne. V Benfice ale zapracoval aj na hlavičkovani, čo pri jeho výške (168cm) nebolo až tak jednoduché...
Kevin Keegan

Joseph Kevin Keegan, OBE (* 14. február 1951, Armthorpe, Spojené kráľovstvo) je bývalý anglický futbalista a tréner. V rokoch 1999 až 2000 trénoval Anglicko a naposledy v roku 2008 Newcastle United. Počas svojej kariéry získal množstvo úspechov; klubových aj individuálnych. Dvakrát získal ocenenie Zlatá lopta pre najlepšieho futbalistu Európy.
Roger Milla

Roger Milla (* 20. máj 1952) je bývalý futbalový útočník Kamerunu. Bol jedným z prvých afrických hráčov, ktorý boli hviezdami na reprezentačnej úrovni. Reprezentoval Kamerun na troch Majstrovstvách sveta. Na Majstrovstvách sveta 1990 hral ako 38 ročný a strelil tu 4 góly. Skóroval aj na MS 1994, ako najstarší hráč v histórii podujatia.
Na klubovej úrovni odohral väčšinu kariéry vo Francúzsku. V súčasnosti pôsobí ako veľvyslanec UNESCO v Afrike, podiela sa hlavne na rozvoji v športovej oblasti v krajinách Afriky.
Michael Bublé

Michael Steven Bublé (* 9. september 1975, Burnaby, Britská Kolumbia, Kanada) je kanadský spevák a herec, ktorý bol nominovaný na Grammy, viackrát získal cenu Juno.
Kaplán

Kaplán je v niektorých kresťanských cirkvách najbližším spolupracovníkom farára pri pastorácii vo farnosti. Má určité povinnosti, ktoré mu vyplývajú z práva danej cirkvi.
Kaplán v katolíckej cirkvi.
Kaplán sa má ustanoviť ak si to vyžaduje pastoračná starostlivosť, majú sa ustanoviť jeden alebo viacerí podľa okolnosti. Ustanovuje sa na výpomoc pre celú farnosť, alebo len nejakú jej časť veriacich. Musí byť ustanovený v posvätnom ráde presbyterátu. Slobodne ho vymenúva diecézny biskup po vypočutí mienky farára a dekana. Je povinný rezidovať vo farnosti, zastupuje podľa normy práva farára. Diecézny biskup alebo administrátor môžu kaplána odvolať z oprávneného dôvodu.
Chata pod Suchým

Chata pod Suchým je horská chata v Malej Fatre. Nachádza sa na severozápadnom svahu vrchu Suchý v nadmorskej výške v katastrálnom území obce Nezbudská Lúčka. Lokalitou prechádza Medzinárodná diaľková turistická trasa E3.
Prístup k chate je možný turistickými trasami zo Strečna alebo z Varína. Poskytuje ubytovanie a občerstvenie pre turistov s celoročnou prevádzkou. Chata je stanicou horskej služby.
Počas merania pomocou systému GNSS (Globálny navigačný satelitný systém) a metódy RTK bola v roku 2017 zistená nadmorská výška chaty , čím sa upresnil dovtedy uvádzaný údaj 
História.
História chaty siaha až do 1937 keď jeden z nestorov turistiky na Slovensku a spoluzakladateľ horolezeckého spolku JAMES Mikuláš Mlynarčík prišiel s návrhom a plánmi na výstavbu chaty. Samotná výstavba začala už v roku 1938 za pomoci príspevkov mesta (50 000 korún) a štátu (120 000 korún) a postupovalo sa celkom rýchlo, v tom istom roku sa totiž dalo v nej už aj ubytovať. Napriek tomu, že výstavba išla relatívne dobre, stavba sa natiahla až na päť rokov. Úplne dokončenie chaty sa uskutočnilo až v roku 1943, po tom, čo na finálne práce poskytlo 20 000-korunovú pôžičku novovzniknuté (1938) ústredie Klubu slovenských turistov a lyžiarov (KSTL). V roku 1945, na sklonku vojny, sa na chate ukrývali partizáni a Nemci chatu vypálili. 
Stavbu novej chaty dokončili v lete 1949 za pomoci štátneho príspevku vo výške 1 350 000 korún. Bola takmer identická s prvou chatou. Jej prvým chatárom bol od 1. septembra Gejza Burčík. Po znárodnení sa pravidelne menili majitelia, v roku 1951 to bol "podnik cestovného ruchu Turista", potom "Stredoslovenské hotely a Interhotely", tie ju potom predali výrobnej organizácii, ktorá dnu nepúšťala turistov, všetky tieto zmeny chate tak uškodili, že ľudia strácali o ňu záujem. Až v roku 1971 chatu kúpila "TJ Lokomotíva Žilina". Potom zlepšili prístup na chatu, opravili vodovod, čím vznikla možnosť plnohodnotne chatu využívať aj v zime. Ďalším chatárom bol "Tono Ďuriník", ktorý postavil lyžiarsky vlek EPV 350 
V súčasnosti je chata otvorená celoročne 365 dní, od 7 – 22 hod. Turistická ubytovňa má kapacitu 62 pevných lôžok a 14 miest v nocľahárni. K dispozícii sú 4-lôžkové, 8-lôžkové a 12-lôžkové izby. V každej izbe sa nachádza umývadlo s tečúcou studenou vodou a na chodbe sú pánske/dámske sprchy a WC.
Nóra Ružičková

Nóra Ružičková (* 17. máj 1977, Bratislava) je slovenská poetka a výtvarníčka.
Životopis.
Vyštudovala maľbu a grafiku na Vysokej škole výtvarných umení v Bratislave, kde po skončení doktorandského štúdia pôsobila najskôr ako výskumná pracovníčka (2007 – 2009), neskôr ako odborná asistentka na Katedre intermédií (2009 – 2018) a v rokoch 2016 – 2018 viedla na VŠVU ateliér Obraz/zvuk/text a kontext. Od roku 2018 vyučuje odborné výtvarné predmety na Škole umeleckého priemyslu Josefa Vydru v Bratislave.
Pri tvorbe využíva rôzne médiá a formy vyjadrenia – text, video, fotografia, počítačová animácia, zvuková inštalácia, performancia. Skúma vzťahy obrazu a textu, textuality a vizuality, napätie medzi artikulovanou a skomolenou výpoveďou, vytvára experimentálne fikcie, v ktorých kontext umenia konfrontuje s amatérskymi diskurzmi. Mnohé z jej umeleckých projektov sú založené na spolupráci s inými umelkyňami a umelcami, ale aj s ľuďmi z mimoumeleckých oblastí.
Billy Corgan

William Patrick Corgan (* 17. marec 1967 v Elk Groove Village, Ilinois, USA) je americký spevák, pesničkár a gitarista. Je známy ako frontman skupiny The Smashing Pumpkins, v ktorej spieval, hral na gitaru a skladal pre nich väčšinu piesní.
Zune

Zune je prenosný multimediálny prehrávač od spoločnosti Microsoft. Prvá generácia bola predstavená 14. novembra 2006 ako odpoveď na iPod od Apple.
V roku 2010 spoločnosť Microsoft ohlásila ukončenie výroby a predaja tohto prehrávača. Zune ostal už iba ako softvér. Ten sa používa na synchronizáciu a prenos údajov medzi smartphone s operačným systémom Windows Phone.
Microsoft tento krok odôvodnil tým, že už Windows Phone zariadenia sú také dobré, že nie je potrebné mať multimediálny prehrávač.
Titanic

Titanic môže byť:
Davidian

Davidian je singel a zároveň prvá skladba z debutového albumu "Burn My Eyes" od skupiny Machine Head. Svojho času ho odmietla hrať MTV, pretože vyšiel krátko po udalostiach vo Wacu, o ktorých je text skladby (názov je odvodený od mena sektárskeho vodcu Davida Koresha), aj keď gitarista Robert Flynn sa vyjadril, že skladba nebola napísaná kvôli Wacu, ale daná téma bola zvolená preto, aby ľudia začali rozmýšľať.
Machine Head (hudobná skupina)

Machine Head je americká groove/trash metalová skupina ktorá vznikla v roku 1992 v Oaklande (Kalifornia, USA). Skupina pozostáva zo zakladateľa a frontmana Roberta Flynna, gitaristu Phila Demmela, basgitaristu Adama Duceho a bubeníka Davea McClaina. Od svojho vzniku skupina nahrala osem štúdiových albumov, jeden koncertný album a DVD.
Vakovlk tasmánsky

Vakovlk tasmánsky ("Thylacinus cynocephalus"), ľudovo tasmánsky tiger, tasmánsky vlk, je vyhynutý druh vačkovca z čeľade vakovlkovité, ktorý do začiatku 20. storočia žil v Tasmánii.
Keďže mal rovnaký spôsob života ako psovité šelmy v Európe, výzorom sa podobal psovi alebo vlkovi. S týmto druhom však nemá nič spoločné. Ako vačkovec je príbuzný s kengurou.
Opis.
Veľkosťou a tvarom tela sa podobá psovi, odlišnosťou sú kratšie nohy a chvost. Farba je piesková až sivá s výraznými pruhmi. Vakovlk meria okolo 100 – , vrátane chvosta 50 – . Najväčší meraný jedinec mal .
Váha je 20 – . Samec je výrazne väčší ako samica. Zvláštnosťou je papuľa, ktorú dokáže otvoriť až do takmer 120° uhla. Zachoval sa aj čiernobiely film natočený v roku 1933, ktorý zobrazil túto možnosť. Vakovlk mal 46 zubov. Živil sa hlavne kengurami, hlodavcami a vtákmi. Po osídlení krajiny kolonistami sa preorientoval aj na ovce, kvôli čomu ho začali osadníci hubiť. Vakovlk sa síce nakoniec stal chránenými živočíchom, ale to už na jeho záchranu nestačilo. Dnes je považovaný za vyhubený druh.
Vyhubenie.
Ešte v roku 1930 bol na ostrovoch lovený. Jeden exemplár bol odchytený pre tasmánsku Hobart Zoo. Volal sa Benjamin a žil do roku 1936. Išlo pravdepodobne o posledný exemplár svojho druhu. Jeho vyhubenie spôsobil svojou činnosťou človek. Hlavný dôvod bol nepriamy, keď zhruba pred tisícom rokov bol do životného priestoru vakovlka zavlečený pes, ktorý mu ako predátor konkuroval. Pes bol rýchlejší, inteligentnejší a lovil v svorkách a priamo ovplyvňoval množstvo potravy. Z týchto psov sa časom vyvinul divý pes dingo. Priamo na populáciu vplýval chov oviec, keď sa vakovlk preorientoval na túto ľahko dostupnú potravu. Vláda za kožu vakovlka vypísala odmenu a tým spečatila jeho osud.
Vakovlk obýval Novú Guineu aj pevninskú Austráliu odkiaľ bol dingom pred cca 2000 rokmi vytlačený. Z pevninskej Austrálie sa dostal pred 8 až 10 tisíc rokmi dostal na Tasmániu, kde sa rozšíril. Obýval najmä lesnú krajinu.
Vakovlk sa stal legendou – neustále sa objavujú správy o jeho existencii, aj keď ho nikto na vlastné oči nevidel.
Machine Head

Termínom machine head sa v angličtine označujú skrutkové ladiace zariadenia niektorých strunových hudobných nástrojov (napríklad na gitare).
Machine head môže byť:
Marija Šestaková

 
 
Marija Šestaková (* 17. apríl 1979) je slovinská reprezentantka v skoku do diaľky a trojskoku.
Zmena národnosti.
Za svoju novú vlasť sa zúčastňuje mítingov od 13. júla 2006. Vydala sa za slovinskeho rekordéra v behu na 400 metrov, Matija Šestaka.
Osaka 2007.
V trojskoku obsadila 5. miesto skokom dlhým 14.72 m s priaznivou podporou vetra 0,2 m/s. Tento pokus skočila hneď v prvej sérií, po ktorej figurovala na štvrtom mieste. Najviac sa dokázala k svojmu pokusu priblížiť v štvrtej sérií, len o jeden centimeter s rovnakou priaznou vetra zaostala za svojim maximom vo finále.
Externé odkazy.
DENNÍK ŠPORTIAAF
Ešte sa nepoznáme

Ešte sa nepoznáme je debutový album slovenskej speváčky a víťazky prvého ročníka súťaže Slovensko hľadá Superstar Katky Koščovej. Album bol vydaný hudobným vydavateľstvom BMG 25. júla 2005. Autorsky sa na albume spolupodieľali aj Richard Müller, Andy Ďurica, Peter Bič, Peter Lipa a iní . 
Album sa počas štyroch dní stal platinový a v roku 2005 patril k najlepšie predávaným albumom na Slovensku. Z tohto albumu Katka Koščová vydala tri single: „Katka“, „Pehatá“ a „Koľko ešte krát“. K piesňam „Pehatá“ a „Koľko ešte krát“ natočila videoklip. 24. októbra vyrazila spolu s kapelou na koncertné turné po desiatich slovenských mestách. Turné ukončila 15. novembra v Bratislave.
Naboso

Naboso je druhý štúdiový album slovenskej speváčky a viťazky prvého ročníka súťaže Slovensko hľadá Superstar Katky Koščovej. Album vydalo hudobné vydavateľstvo Sony BMG 30. októbra 2006. Na albume sa výrazne podieľala aj ako autorka piesní.
K albumu "Naboso" vydala singel s názvom „Posledná“. K tejto piesni natočila v uliciach Prešova videoklip. Videoklip sa celý mesiac udržal na prvom mieste v hitparáde "Chart One" a na popredných miestach v ostatných slovenských hitparádach. Klip odvysielala aj medzinárodná hudobná stanica MTV. Pieseň „Dnes“ zožala úspech v Nemecku a postupne ju začali hrať aj rádiá v Rakúsku a Švajčiarsku. V tomto obdbí džezové rádio označuje Katku za objav roka. 15. mája 2007 Katka spolu s kapelou vyráža na svoje druhé turné s názvom "Katka Live Tour `07" po šestnástich slovenských mestách. Zároveň to bolo najväčšie turné na Slovensku v roku 2007.
Vakovlk

Vakovlk (lat. Thylacinus) je vyhynutý rod vačkovcov z čeľade vakovlkovité. Najznámejší druh je vakovlk tasmánsky.
Druhy.
Niekedy sa sem zaraďuje aj "Thylacinus macnessi", ktorý však v skutočnosti pravdepodobne do tohto rodu nepatrí.
Korpiklaani

Korpiklaani (fínsky "lesný klan") je fínska folk metalová hudobná skupina, založená v roku 2003. Skupina vznikla na základoch staršieho zoskupenia Shamaani Duo, neskôr nazvaného Shaman, ktoré založil aj súčasný líder Jonne Järvelä v roku 1993.
Texty piesní sú vo fínskom, alebo v anglickom jazyku (v ére Shaman to bola lapončina) a zaoberajú sa prírodou, fínskou a laponskou mytológiou a alkoholom. Okrem tradičných nástrojov metalového žánru (gitary, basgitara, bicie) skupina využíva aj zvuky akordeónu, rôznych píšťal, violy a kantele.
Finntroll

Finntroll je fínska metalová hudobná skupina, založená v roku 1997. Vo svoje tvorbe kombinuje prvky extrémneho metalu s fínskou polkou (humppa). Texty piesní sú vo švédčine, pretože (podľa vyjadrenia prvého vokalistu skupiny Jana „Katlu“ Jämsena, ktorý je etnický Švéd) "„znie viac trollsky“". Samotný názov skupiny znamená v preklade "trollovia z Fínska".
História skupiny.
Fintroll bol založený v roku 1997 gitaristom Teemu Raimorantom z Impaled Nazarene a Janom Jämsenom. Dvojica o rok neskôr vydala demonahrávku "Rivfader" a k skupine sa pripojili bubeník Samu Ruotsalainen (Barathrum, Shape of Despair), gitarista Samuli Ponsimaa, basgitarista Sami Uusitalo a klávesák Henri Sorvali (Moonsorrow). Demo zaujalo vydavateľstvo Spinefarm Records, čoho výsledkom bola zmluva na album Midnattens widunder, vydaný v roku 1999.
Nasledujúci album Jaktens tid (2001) sa dokonca vo fínskej hitparáde umiestnil na dvadsiatom mieste, čo vyvolalo záujem spoločnosti Century Media a turné po letných open air festivaloch vo Fínsku a iných krajinách. Skupine sa však šťastie otočilo chrbtom, pretože viacero vysúpení bolo zrušených a spevákovi Jämsenovi lekári zistili tumor na hlasivkách (naštastie nezhubný) a pre problémy so spievaním Jan po nahratí EP "Visor Om Slutet" zo skupiny odišiel. Tesne pred vydaním albumu tragicky zahynul gitarista Teemu Raimoranta (oficiálna verzia hovorí o páde z mosta po požití väčšieho množstva alkoholu, členovia jeho bývalej skupiny Impaled Nazarene sa vyjadrili, že smrť bola samovražda). Skupina pokračovala v činnosti, zosnulého Raimorantu nahradil Mikael Karlbom, a Finntroll absolvoval turné po Európe spoločne s Katatoniou.
Na miesto Jänsena prišiel Tapio Wilska, skupina nahrala EP "Trollhammaren" a následne album "Nattfödd" (2004). Tapio v skupine vydržal tri roky (dôvod jeho odchodu skupina, ani samotný Wilska nekomentovali). Nahradil ho Mathias Lillmåns, pôsobiaci ako vokalista aj v Chthonian. Skupina v 2007 vydala album "Ur jordens djup", a začiatkom roka 2010 v poradí piatu LP Nifelvind. Na oboch albumoch sa textársky podieľal aj bývalý spevák Jämsen.
Blanka Vlašićová

 
 
 
 
Blanka Vlašićová (* 8. november 1983, Split, Chorvátsko) je chorvátska skokanka do výšky. Na MS v atletike 2007 získala jednu zlatú medailu.
Míting „Europa SC High Jump“.
V roku 2008 na mítingu „Europa SC High Jump“ v Banskej Bystrici získala Blanka Vlašićová za skok do výšky 204 cm prvé miesto. Tento skok bol vyhlásený za vtedajší výkon roka.
Slavonix

Slavonix bol hudobný projekt, ktorého výsledkom bolo vydanie kompilácie popových coveverzií ľudových piesní. Album vydalo 7. mája 2007 hudobné vydavateľstvo Sony BMG.
Po vydaní albumu bol 9. mája 2007 koncert v Bratislave. Hlavným jadrom hudobnej skupiny, ktorá si ponechala názov "Slavonix" boli dlhoroční spolupracovníci hudobnej skupiny Elán: 
a hostia:
Pesničky k albumu naspieval Jožo Ráž, Jana Kirschner, Kuly, Zuzana Smatanová, Igor Timko, herec Maroš Kramár, Miko Hladký, Katka Koščová, Tomáš Bezdeda a iní.
Boukefalos

Boukefalos (iné zápisy: Búkefalos, Bukefalos; ; ) bol obľúbený bojový kôň Alexandra Veľkého. Zomrel v júni 326 pred Kr.
Pôvod mena býčia hlava je sporný, mohol tak byť pomenovaný podľa vypálenej býčej hlavy, podľa svojho divokého oka, podľa tvaru hlavy a pod. O plemene, farbe, pohlaví a podobne nie sú spoľahlivé informácie. Podľa jedného gréckeho spisovateľa mal zákal alebo modré oko.
Podľa legendy koňa ponúkli otcovi Alexandra Veľkého Filipovi II. na kúpu, no nikto koňa nedokázal skrotiť iba asi 10-ročný Alexander, keď si všimol, že kôň má strach zo svojho tieňa. Nato Filip II. koňa synovi kúpil za vysokú cenu. Alexander bol aj potom vraj jediný, kto dokázal na koňovi cválať. Kôň sa vraj dožil okolo 30 rokov. Kôň sa utopil počas bitky pri Hydaspe. Na jeho počesť dal Alexander popri veľkom pamätníku postaviť na bojisku mesto Alexandreia Boukefalos (v pakistanskom Pandžábe).
Epanostrofa

Epanostrofa alebo palilógia je opakovanie slov alebo skupiny slov na konci a na začiatku verša alebo vety. Patrí medzi básnické figúry.
Glyde

Glyde (angl. "River Glyde", ír. "An Casán") je rieka vo východnom Írsku. Horný tok rieky, po sútok s riekou Longfield, sa označuje ako "Lagan".
Ako Lagan pramení pri obci Corlea, severozápadne od mesta Kingscourt, v grófstve Cavan. Od prameňa tečie sprvu prevažne na juhovýchod, na hornom toku vytvára hranicu najprv medzi správnymi jednotkami Monaghan na severe a Cavan na juhu, ďalej Monaghan (sever), Meath (juh) a následne preteká jazerom Ballyhoe Lough. Potom sa stáča severovýchodným smerom, vytvára hranicu medzi správnymi jednotkami Monaghan na ľavom a Louth na pravom brehu, potom už pokračuje na území county Louth, pričom zľava priberá Longfield (východne od obce Drumard) a ďalej už tečie ako Glyde. Pri obci Newrath sa stáča na juhovýchod, výrazne esovito sa ohýba a preteká cez Tallanstown. Na dolnom toku vytvára viacero veľkých meandrov, stáča sa na východ a podteká diaľnicu M1. Napokon ešte preteká cez Castlebellingham, prechodne tečie na juhovýchod a sprava priberá svoj najvýznamnejší prítok - rieku Dee. Potom sa stáča na sever, tečie cez obec Annagassan, v blízkosti ktorej ústi do Írskeho mora.
Rieka je pstruhovým rybárskym revírom, ako aj loviskom lososov.
Dee

Dee môže byť:
Belgické národné futbalové mužstvo

Belgické národné futbalové mužstvo je národné futbalová reprezentácia Belgicka, ktorá reprezentuje Belgicko na vrcholných podujatiach od roku 1904. Mužstvo spadá pod globálnu jurisdikciu FIFA a v Európe ho riadi UEFA - obe boli spoluzaložené dozorným orgánom belgického tímu, Kráľovským belgickým futbalovým zväzom. Obdobia pravidelného belgického zastúpenia na najvyššej medzinárodnej úrovni, od roku 1920 do roku 1938, od roku 1982 do roku 2002 a znova od roku 2014, sa striedali s väčšinou neúspešnými kvalifikačnými kolami. Väčšina domácich stretnutí Belgicka sa hrá v Bruseli na Štadióne kráľa Baudouina.
Belgický národný tím sa zúčastnil troch veľkých futbalových súťaží, ktoré sa konajú každé štyri roky. Vystúpilo v záverečných fázach trinástich Majstrovstiev sveta a šiestich Majstrovstiev Európy a predstavilo sa na troch olympijských futbalových turnajoch vrátane olympijského turnaja z roku 1920, ktorý vyhrali. Ďalšími pozoruhodnými výkonmi sú víťazstvá nad štyrmi úradujúcimi majstrami sveta - proti Západnému Nemecku, Brazílii, Argentíne a Francúzsku - v rokoch 1954 až 2002. Belgicko má dlhoročné futbalové súperenie s Holandskom a Francúzskom. Medzi rokmi 1905 až 1967 hrala Belgická reprezentácia s oboma tímami takmer každý rok. Tím je od roku 1906 známy ako Červení diabli; jeho fanklub nesie názov „1895“.
Počas reprezentačnej kariéry útočníka Paula Van Himsta, najslávnejšieho belgického futbalistu 20. storočia, obsadilo Belgicko na Majstrovstvách Európy 1972 tretie miesto. Potom zažili s mnohými nadanými hráčmi dve zlaté obdobia. V prvom období, ktoré trvalo od 80. do začiatku 90. rokov, skončil tím ako finalista na Majstrovstvách Európy 1980 a štvrtý na Majstrovstvách sveta 1986. V druhom, pod vedením Marca Wilmotsa a neskôr Roberta Martíneza v 10. rokoch 21. storočia, sa Belgicko stalo najvyšším tímov v rebríčku FIFA v novembri 2015 a skončilo tretie na Majstrovstvách sveta 2018.
Hráči.
Súčasná zostav.
Nasledujúci hráči boli povolaní na prípravné zápasy proti Írsku a Burkine Faso 26. a 29. marca 2022.
Flight of the Conchords

Flight of the Conchords je folkovo-popovo-komediálne duo navrhnuté na ocenenie Grammy, ktoré sa skladá z Breta McKenzieho z kapely "The Black Seeds" a z Wellingtonského medzinárodného ukulelového ochestra ("Wellington International Ukulele Orchestra") a Jemaina Clementa zo zoskupenia "The Humourbeasts". Označujúc sa ako "štvrté najpopulárnejšie gitarové digi-bongo acapella-rapovo-funkovo-komediálne folkové duo na Novom Zélande", úspech dua stojí na kombinácii duchaplného žartovania a akustických gitár. 
Kapela vydala jeden album "Folk The World Tour - Live Album".
Maďarské národné futbalové mužstvo

Maďarské národné futbalové mužstvo reprezentuje Maďarsko na medzinárodných futbalových podujatiach. Najväčšie úspechy dosiahli v minulom storočí keď na Majstrovstvách sveta 1938 a 1954 v oboch prípadoch postúpili až do finále. Na Majstrovstvách Európy sa predstavili štyrikrát ich najväčší úspech je tretie miesto na ME 1964.
Super Vianoce

Super Vianoce je album coververzií skladieb s vianočnou témou, ktorý v roku 2005 s finalistami súťaže Slovensko hľadá Superstar I. nahralo a vydalo hudobné vydavateľstvo Sony BMG. Album vyšiel 7. decembra 2005.